《次韵君俞三诗时在山下》
宋代·李复

朝采南山薇，暮采南山蕨。
零霜百草腓，薇蕨行亦绝。
清溪有白石，欲煮朱可热。
故人在东山，幽桂安得结。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。